**รายงานการประชุมสภาองค์การบริหารส่วนตำบลโพธิ์เก้าต้น**

**สมัยวิสามัญ สมัยที่ 2 ครั้งที่ 1 เมื่ออังคารที่ 30 เมษายน พ.ศ.๒๕๖7**

**ณ ห้องประชุมสภาองค์การบริหารส่วนตำบลโพธิ์เก้าต้น**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ผู้มาประชุม ตำแหน่ง

1. นายวีระ ขุนเงิน ประธานสภาฯ
2. ว่าที่ร.ต.สมชาย ม่วงลอง รองประธานสภาฯ
3. นางปิยะธิดา อุทัยชัย สมาชิกหมู่ที่ ๑
4. นางเกณิกา พุ่มพวง สมาชิกหมู่ที่ ๒
5. นายธนาคาร ยอดวัน สมาชิกหมู่ที่ 3
6. นายอำนาจ โพธิ์อ่อน สมาชิกหมู่ที่ 4
7. นายสมปอง แจ้งแสงทอง สมาชิกหมู่ที่ 5
8. นางนพพร สุดสาระ สมาชิกหมู่ที่ 6
9. นายปรพล ป้อมนาค สมาชิกหมู่ที่ 7
10. นางภัทรภรณ์ สืบศรี สมาชิกหมู่ที่ 8
11. นางสาวเบญจวรรณ คล้ายทรัพย์ สมาชิกหมู่ที่ 13

ผู้ลาประชุม

1. นายปสกชัย ทองกร สมาชิกหมู่ที่ 10 (ลาป่วย)
2. นายลมัย ขันทองดี สมาชิกหมู่ที่ 11 (ลากิจ)

ผู้ขาดประชุม ไม่มี

ผู้เข้าร่วมประชุม ตำแหน่ง

1. นางสาวยุภา ผลเกตุ นายกองค์การบริหารส่วนตำบลโพธิ์เก้าต้น
2. นายสุวรรณ ลิ้มไพบูลย์ รองนายกองค์การบริหารส่วนตำบลโพธิ์เก้าต้น
3. นายสมบูรณ์ ก้านนาค รองนายกองค์การบริหารส่วนตำบลโพธิ์เก้าต้น
4. นายแดนชัย พลับเงิน เลขานุการองค์การลงบริหารส่วนตำบลโพธิ์เก้าต้น
5. ว่าที่ ร.ต. นิสิต ปัญญา ปลัดองค์การบริหารส่วนตำบลโพธิ์เก้าต้น
6. นางสาวสุภาพร ชินบุตร ผู้อำนวยการกองคลัง
7. สิบเอกหญิงนพรัตน์ ปัญญา หัวหน้าสำนักปลัด
8. สิบเอกหญิงพิฐชญาณ์ จิรสวานนท์ ผู้อำนวยการกองสาธารฯสุขและสิ่งแวดล้อม
9. นายสุวรรณ สุขคุ้ม ผู้อำนวยการกองช่าง
10. ร.ต.ภาณุพงศ์ พงษ์สถิต ประธาน อสม. หมู่ที่ 3
11. นายสัมพันธ์ สงวนใจ ประธานสภาวัฒนธรรมโพธิ์เก้าต้น
12. นางนุศรา พูลสุข พยาบาลวิชาชีพชำนาญการ
13. นางชุฎาพร แจ้งวงษ์ ประธาน อสม. หมู่ที่ 6
14. นางอุมาพร ทองมีสิทธิ์ รองประธาน อสม. หมู่ที่ 7
15. นางสมร ไสวพิมพ์ทอง ประธาน อสม. หมู่ที่ 9
16. นายสายันต์ อิ่มพร้อม ผู้ใหญ่บ้าน หมู่ที่ 6
17. นายวีรวัฒน์ พวงมาลี ที่ปรึกษากิตติมศักดิ์(ส่วนตัว)
18. นางสาวกลิ่นปทุม พวงมาลี ผู้ใหญ่บ้านหมู่ที่ 10
19. นางศิริรัตน์ สนธิ ผู้ใหญ่บ้านหมู่ที่ 4
20. นายอมร นภาศรีส์ ผู้ใหญ่บ้านหมู่ที่ 1
21. นายปรีชา แสงไสว สารวัตรกำนัน
22. นายพาโชค หอมจันทร์ ผู้ใหญ่บ้านหมู่ที่ 8
23. นางสาวจริยา ควบคุม ผู้ช่วยผู้ใหญ่บ้านหมู่ที่ 8
24. นางสาวมณิสรา ดำรงพงษ์ นักประชาสัมพันธ์ปฏิบัติการ
25. นางภาขวัญ เชิงคีรี นักตรวจสอบภายใน
26. นางชัญญา ผลเกตุ ผู้ช่วยเจ้าพนักงานธุรการ
27. นางสาวณัฏฐณิฌา สะอาดเอี่ยม นักวิเคราะห์นโยบายและแผนชำนาญการ
28. นายวีระ เพ็ชรลิตร อปพร.
29. นายเสน่ห์ รื่นเลิศ อปพร.

 เมื่อครบองค์ประชุมแล้ว ปลัด อบต. ในฐานะเลขานุการสภาฯ ได้เชิญสมาชิกสภาองค์การบริหารส่วนตำบลโพธิ์เก้าต้นทุกท่านเข้าห้องประชุมสภาองค์การบริหารส่วนตำบลโพธิ์เก้าต้น และกล่าวเชิญท่านประธานสภาฯ จุดธูปเทียนบูชาพระรัตนตรัย

เปิดประชุมเวลา ๐๙.30 น.

**ระเบียบวาระที่ ๑ เรื่องประธานแจ้งให้ทราบ**

ประธานสภาฯ - เรียนท่านนายกองค์การบริหารส่วนตำบลโพธิ์เก้าต้น ท่านปลัดองค์การบริหารส่วนตำบลโพธิ์เก้าต้น ท่านสมาชิกสภา อบต.โพธิ์เก้าต้น ตลอดจนผู้เข้าร่วมประชุม ทุกท่าน กระผมนายวีระ ขุนเงิน ประธานสภาองค์การบริหารส่วนตำบลโพธิ์เก้าต้น กระผมขอแจ้งว่าในวันนี้เป็นการประชุมสภาฯ สมัยวิสามัญ สมัยที่ 2 ครั้งที่ 1 วันอังคารที่ 24 เมษายน พ.ศ. ๒๕๖7 สำหรับการประชุมในครั้งนี้มีระเบียบวาระการประชุมดังนี้

 ระเบียบวาระที่ ๑ เรื่องประธานแจ้งให้ทราบ

 ระเบียบวาระที่ ๒ เรื่องรับรองรายงานการประชุมครั้งที่แล้ว ( สมัยวิสามัญ สมัยที่ 1 ครั้งที่ 1 เมื่อวันอังคารที่ 9 เมษายน ๒๕๖7 )

 ระเบียบวาระที่ ๓ เรื่องเพื่อทราบ

3.1 เรื่องแนวทางการลงทะเบียนเพื่อขอรับสิทธิเงินอุดหนุนเพื่อการเลี้ยงดูเด็กแรกเกิด

3.2 เรื่องแนวทางแก้ไขปัญหากรณีโครงการส่งน้ำและบำรุงรักษาโคกกะเทียม จะดำเนินการซ่อมแซมคอนกรีตดาดคลองซอย ๒๑ ขวา ความยาว ๐.๕๙๔ กิโลเมตร ตำบลท่าหิน อำเภอเมืองลพบุรี จังหวัดลพบุรี

 ระเบียบวาระที่ 4 เรื่องเพื่อพิจารณา

 4.1 เรื่องการพิจารณาเห็นชอบเพิ่มเติมแผนพัฒนาท้องถิ่น พ.ศ.๒๕๖๖-๒๕๗๐ ครั้งที่ ๒/๒๕๖๗

4.2 เรื่องการพิจารณาจ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา ๖ รอบ ๒๘ กรกฎาคม ๒๕๖๗

ระเบียบวารที่ 5 เรื่องอื่นๆ

ที่ประชุม - รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภาฯ - สำหรับระเบียบวาระที่ ๒ คือ การรับรองรายงานการประชุมครั้งที่ผ่านมา ผมขอให้ท่านสมาชิกสภาองค์การบริหารส่วนตำบลโพธิ์เก้าต้น ได้ตรวจดูสำเนารายงาน การประชุมครั้งที่แล้วคือ การประชุมสมัยวิสามัญ สมัยที่ 1 ครั้งที่ 1 เมื่อเมื่อ วันอังคารที่ ๙ เมษายน ๒๕๖๗ ซึ่งได้แจกให้ทุกท่านแล้ว และท่านคงได้อ่านสำเนารายงานการประชุมแล้ว มีท่านใดจะแก้ไขเพิ่มเติมอีกหรือไม่ครับ

ที่ประชุม - ไม่มี

ประธานสภาฯ - ถ้าไม่มีผู้ใดขอแก้ไขและเพิ่มเติม ก็ถือว่าที่ประชุมมีมติเห็นชอบรับรอง รายงานการประชุมสภาฯ สมัยวิสามัญ สมัยที่ 1 ครั้งที่ 1 เมื่อเมื่อวันอังคารที่ ๙ เมษายน ๒๕๖๗ นะครับ

ที่ประชุม - รับทราบ

**ระเบียบวาระที่ ๓ เรื่องเพื่อทราบ**

 **3.1 เรื่องแนวทางการลงทะเบียนเพื่อขอรับสิทธิเงินอุดหนุนเพื่อการเลี้ยงดูเด็กแรกเกิด**

ประธานสภาฯ - สำหรับระเบียบวาระนี้ เป็นเรื่องเพื่อทราบเกี่ยวกับแนวทางการลงทะเบียนเพื่อขอรับการอุดหนุนเพื่อการเลี้ยงดูเด็กแรกเกิด ผมขอเชิญฝ่ายบริหารได้ชี้แจงต่อ ที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านปลัดฯ ท่านสมาชิกสภาองค์การบริหารส่วนตำบลโพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องเพื่อทราบเกี่ยวกับแนวทางการลงทะเบียนเพื่อขอรับการอุดหนุนเพื่อการเลี้ยงดูเด็กแรกเกิด ดิฉันขอมอบหมายให้ปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมว่าที่ร้อยตรีนิสิต ปัญญา ปลัดองค์การบริหารตำบลโพธิ์เก้าต้น สำหรับระเบียบวาระนี้เป็นเรื่องเพื่อทราบเกี่ยวกับแนวทางการลงทะเบียนขอรับสิทธิเงินอุดหนุนเพื่อการเลี้ยงดูเด็กแรกเกิด ท่านนายกฯได้มอบหมายให้กระผมได้ชี้แจง โครงการเงินอุดหนุนเพื่อการเลี้ยงดูเด็กแรกเกิด เป็นหนึ่งในสวัสดิการที่รัฐช่วยแบ่งเบาภาระในการเลี้ยงดูเด็กแรกเกิด ให้กับครอบครัวที่มีรายได้เฉลี่ยไม่เกิน 100,000 บาทต่อปี เพื่อให้เด็กได้รับการดูแลให้มีมีคุณภาพชีวิตที่ดี ช่วยให้เด็กได้รับสิทธิด้านการอยู่รอดและการพัฒนาตามอนุสัญญาว่าด้วยสิทธิเด็ก โดยกระทรวงการพัฒนาสังคมและความมั่นคงของมนุษย์ (พม.) หน่วยงานที่ดูแลโครงการนี้จะจ่ายเงินให้ผู้ปกครองเป็นจำนวน 600 บาททุกเดือน ลงทะเบียนครั้งเดียวก็ใช้สิทธิได้ตั้งแต่ แรกเกิดจนอายุ 6 ปี

 คุณสมบัติของคนที่ได้รับสิทธิ

 คนที่มีสิทธิรับเงินอุดหนุนเด็กแรกเกิดคือ “เด็กแรกเกิด” ที่มีสัญชาติไทย ซึ่งเกิดตั้งแต่วันที่ 1 ตุลาคม 2558 เป็นต้นไป จนอายุครบ 6 ปี และต้องไม่ได้รับเงินช่วยเหลือในการเลี้ยงดูบุตรจากหน่วยงานอื่น ๆ ทั้งจากภาครัฐและเอกชน

 **เด็กที่มีสิทธิรับเงินช่วยเหลือ**

 - มีสัญชาติไทย

 - เป็นบุคคลที่รับเด็กแรกเกิดไว้ในความอุปการะ

 - เด็กแรกเกิดต้องอาศัยรวมอยู่ด้วย

 - อยู่ในครอบเรือนที่มีรายได้น้อย คือ สมาชิกครัวเรือนมีรายได้เฉลี่ยไม่เกิน 100,00 บาท/คน ต่อปี

 **เอกสารประกอบการลงทะเบียน ประกอบด้วย**

 - แบบคำร้องขอลงทะเบียน ดร.01

 - แบบรับรองสถานะของครัวเรือน ดร.02

 - บัตรประจำตัวประชาชนของผู้ปกครอง

 - สูติบัตรเด็กแรกเกิด

 - สมุดบัญชีเงินฝาก หรือหมายเลขพร้อมเพย์ (เลขบัตรประชาชน) ที่จะใช้รับเงิน บัญชีออมทรัพย์ธนาคารกรุงไทย บัญชีฝากเผื่อเรียกธนาคารออมสิน บัญชีเงินฝากออมสินธนาคารเพื่อการเกษตรและสหกรณ์การเกษตร

 - สมุดบันทึกสุขภาพแม่และเด็ก เฉพาะหน้าที่ 1 ที่มีชื่อของหญิงตั้งครรภ์(กรณีสมุดสูญหาย ให้ใช้เฉพาะสำเนาหน้าที่ 1 พร้อมให้เจ้าหน้าที่สาธารณสุขบันทึกและรับรองสำเนา)

 - กรณีเป็นลูกจ้างประจำของหน่วยงานรัฐและเอกชน ต้องมีสลิปเงินเดือน หรือเอกสารหลักฐานที่นายจ้างลงนาม

 - สำเนาเอกสาร หรือบัตรข้าราชการ เจ้าหน้าที่ของรัฐ หรือเอกสารอื่นใดที่ผู้รับรองใช้แสดงตน (เพื่อใช้ยืนยันรายได้)

 ใช้เอกสารอย่างละ 1 ฉบับ และรับรองสำเนาถูกต้องให้ครบ แต่หนังสือรับรองเงินเดือนต้องใช้ฉบับจริงเท่านั้น นำเรียนให้ที่ประชุมได้รับทราบ ขอบคุณครับ

ที่ประชุม - รับทราบ

 **๓.๒ เรื่องแนวทางแก้ไขปัญหากรณีโครงการส่งน้ำและบำรุงรักษาโคกกะเทียม จะดำเนินการซ่อมแซมคอนกรีตดาดคลองซอย ๒๑ ขวา ความยาว ๐.๕๙๔ กิโลเมตร ตำบลท่าหิน อำเภอเมืองลพบุรี จังหวัดลพบุรี**

ประธานสภาฯ - สำหรับระเบียบวาระนี้เป็นเรื่องการแก้ไขปัญหากรณีโครงการส่งน้ำและบำรุงรักษาโคกกะเทียม จะดำเนินการซ่อมแซมคอนกรีตดาดคลองซอย ๒๑ ขวา ความยาว ๐.๕๙๔ กิโลเมตร ตำบลท่าหิน อำเภอเมืองลพบุรี จังหวัดลพบุรี ผมขอเชิญ ฝ่ายบริหารได้ชี้แจงต่อที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องเกี่ยวกับการแก้ไขปัญหากรณีโครงการส่งน้ำและบำรุงรักษาโคกกะเทียม จะดำเนินการซ่อมแซมคอนกรีตดาดคลองซอย ๒๑ ขวา ความยาว ๐.๕๙๔ กิโลเมตร ตำบลท่าหิน อำเภอเมืองลพบุรี จังหวัดลพบุรี ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน สำหรับระเบียบวาระนี้สืบเนื่องจากชลประทานได้มีหนังสือถึงองค์การบริหารส่วนตำบลโพธิ์เก้าต้น เรื่องโครงการซ่อมแซมคอนกรีตดาดคลองซอย ๒๑ ขวา ความยาว ๐.๕๙๔ กิโลเมตร ชลประทานจะดำเนินการงดการส่งน้ำคลอง ๒๑ ขวา ซึ่งจะมีผลกระทบต่อประชาชนผู้ใช้น้ำรวมถึงองค์การบริหารส่วนตำบลโพธิ์เก้าต้นด้วยที่จะต้องใช้น้ำในการผลิตน้ำประปา คาดการณ์ระยะวลาตั้งแต่เดือน พฤษภาคม ๒๕๖๗ ถึงเดือน ตุลาคม ๒๕๖๗ ซึ่งหลายๆ ตำบลก็ได้ไปขอให้เลื่อนโครงการออกไปก่อนเพราะเป็นช่วงฤดูกาลทำนา แต่ทางชลประทานเขาก็มีแผนรองรับไว้ คืออาจจะตั้งเครื่องสูบน้ำบริเวณสะพานท่ายายตูบจุดเดิมที่เคยสูบไปทั้งสองฝั่ง ทางชลประทานก็อาจจะมีงบประมาณมาช่วยเหลือส่วนหนึ่ง แต่ถ้างบประมาณของชลประทาน ไม่เพียงพอ ในส่วนขององค์การบริหารส่วนตำบลโพธิ์เก้าต้นท่านนายกก็อาจจะใช้ เงินสำรองจ่ายซึ่งในวิธีงบประมาณได้กำหนดไว้ว่าเป็นอำนาจของนายกที่จะใช้เงินสำรองจ่ายในการแก้ไขปัญหาความเดือดร้อนของประชาชนได้ตามระเบียบกฎหมายที่กำหนด เพราะฉะนั้นถ้าเราขาดน้ำเพื่ออุปโภค บริโภค ผลิตน้ำประปา หรือชาวบ้านที่เกิดพืชผลเสียหาย ก็ใช้งบประมาณนี้ได้ ท่านนายก หรือผมเองก็ต้องเตรียม แผนและงบประมาณไว้ส่วนหนึ่งที่จะแก้ไขปัญหานี้ ส่วนชลประทานก็มีงบประมาณของเขาส่วนหนึ่ง แต่เขาจะใช้แก้ไขปัญหาในภาพรวมของหลายๆตำบล แต่ถ้าตำบลโพธิ์เก้าต้นตำบลเดียว เราอาจจะต้องใช้งบประมาณของเราเอง ซึ่งเราก็พร้อมที่ จะดำเนินการถ้าเกิดวิกฤตจริงๆ ในเรื่องน้ำ แต่ต้องรอให้ชลประทานเขาแก้ไขปัญหาตามแผนของเขาก่อน เพราะเขาน่าจะมีแผนสำรองไว้ สำหรับเครื่องสูบน้ำ น้ำมัน และบุคลากร ฯลฯ ที่เป็นงบประมาณของชลประทานในการที่จะดำเนินการ เมื่อปิดน้ำและทำดาดคอนกรีตดังกล่าว ฝากทุกท่านช่วยประชาสัมพันธ์ด้วย ถ้าหากไม่มีน้ำ สาเหตุก็เนื่องจากการทำโครงการดังกล่าวของชลประทาน นำเรียนให้ที่ประชุมได้รับทราบในเรื่องของแนวทางแก้ไขปัญหาโครงการส่งน้ำและบำรุงรักษาโคกกระเทียม จะดำเนินการซ่อมแซม คอนกรีตดาดของคอนกรีตดาดคลอง ซอย ๒๑ ขวา ความยาว ๐.๕๙๔ กิโลเมตร ตำบลท่าหิน อำเภอเมืองลพบุรี จังหวัดลพบุรี ขอบคุณครับ

ที่ประชุม - รับทราบ

**ระเบียบวาระที่ ๔ เรื่องเพื่อพิจารณา**

 **๔.๑ เรื่องการพิจารณาเห็นชอบเพิ่มเติมแผนพัฒนาท้องถิ่น พ.ศ.๒๕๖๖-๒๕๗๐ ครั้งที่ ๒/๒๕๖๗**

ประธานสภาฯ - สำหรับระเบียบวาระนี้เป็นเรื่องการพิจารณาเห็นชอบเพิ่มเติมแผนพัฒนาท้องถิ่น พ.ศ. ๒๕๖๖-๒๕๗๐ ครั้งที่ ๒/๒๕๖๗ ผมขอเชิญฝ่ายบริหารได้ชี้แจงต่อที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องการพิจารณาเห็นชอบเพิ่มเติมแผนพัฒนาท้องถิ่น พ.ศ. ๒๕๖๖-๒๕๗๐ ครั้งที่ ๒/๒๕๖๗ ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ระเบียบวาระนี้ ท่านนายกฯ ได้มอบหมายให้กระผมได้ชี้แจงเรื่องการเพิ่มเติมแผนพัฒนาท้องถิ่น พ.ศ. ๒๕๖๖-๒๕๗๐ ครั้งที่ ๒/๒๕๖๗ เนื่องจากนายกได้เสนอโครงการ ซึ่งเป็นโครงการที่จะต้องจ่ายขาดเงินสะสม ตามระเบียบแผนพัฒนาท้องถิ่น ถ้าเป็นโครงการที่เกี่ยวกับรัฐพิธี ราชพิธี ฯลฯ นายกสามารถเพิ่มได้เลย แต่การที่จะเพิ่มเติมแผนพัฒนาท้องถิ่นขององค์การบริหารส่วนตำบลจะต้องให้สภาพิจารณาเห็นชอบด้วย วันนี้องค์การบริหารส่วนตำบลโพธิ์เก้าต้นเพิ่มเติม ๑ โครงการคือโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา ๖ รอบ ๒๘ กรกฎาคม ๒๕๖๗ ซึ่งจะต้องพิจารณาในวาระต่อไป นำเรียนให้ที่ประชุมได้รับทราบว่าในการเพิ่มเติมแผนพัฒนาท้องถิ่น อยู่ในปี 2567 ในเรื่องของยุทธศาสตร์ที่ 1 การพัฒนาระบบสาธารณูปโภคพื้นฐานที่มีคุณภาพและเพียงพอ 1.1 แผนงานอุตสาหกรรมและการโยธา (งานก่อสร้างพื้นฐาน) จำนวน 1 โครงการ งบประมาณ 4,621,000 บาท ท่านนายกได้เสนอเข้ามาเพื่อให้ สภาได้พิจารณาว่าเห็นชอบให้เพิ่มเติมแผนพัฒนาท้องถิ่นพ.ศ. ๒๕๖๖-๒๕๗๐ ครั้งที่ ๒/๒๕๖๗ ขออนุญาตท่านประธานได้ดำเนินการต่อที่จะให้สมาชิกสภา ได้อภิปราย เชิญท่านประธานครับ

ประธานสภาฯ - มีสมาชิกท่านใดจะอภิปรายเพิ่มเติมหรือไม่ครับ

ว่าที่ร.ต.สมชาย ม่วงลอง - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมว่าที่ร.ต.สมชาย ม่วงลอง สมาชิกสภาองค์การบริหารส่วนตำบล โพธิ์เก้าต้น หมู่ที่ 9 ในระเบียบวาระเพื่อพิจารณา 4.1 เรื่องการพิจารณาเห็นชอบเพิ่มเติมแผนพัฒนาท้องถิ่น พ.ศ.2566-2570 ครั้งที่ 2/2567 ที่ทางฝ่ายบริหารได้ยื่นเข้ามาในสภาเพื่อให้สภาพิจารณาเห็นชอบแผนพัฒนาเพิ่มเติมในเรื่อง ของการทำจัดทำซุ้มเฉลิมพระเกียรติในพระราชพิธีมหามงคลพระชนมพรรษา 6 รอบ 28 กรกฎาคม 2567 สำหรับรายละเอียดที่ทางฝ่ายบริหารได้เสนอเข้ามาในสภาไม่ว่าจะเป็นรูปแบบโครงสร้างในการก่อสร้าง และความสำคัญที่เสนอเข้ามาในที่ประชุมให้สภาพิจารณา ในส่วนนี้ผมมองว่าในปีพุทธศักราชนี้ เนื่องจากเป็น ปีมหามงคลที่พระบาทสมเด็จพระเจ้าอยู่หัวจะมีพระมพรรษาครบ 72 พรรษา ถ้าในโอกาสที่เราชาวตำบลโพธิ์เก้าต้นจะได้รับการจัดทำซุ้มเฉลิมพระเกียรติพระบาทสมเด็จพระเจ้าอยู่หัวนั้นก็ถือว่าเป็นเรื่องที่มีความเหมาะสมและเห็นควร เพราะเราในฐานะที่เป็นปสกณิกรเพื่อเป็นการแสดงความจงรักภักดีต่อพระมหากษัตริย์ เป็นสิ่งที่เชิดหน้าชูตาของชาวตำบลโพธิ์เก้าต้น นอกจากชาวตำบลโพธิ์เก้าต้นแล้วก็ยังเป็นจุดสังเกตและเป็นที่แสดงความจงรักภักดีของชาว จังหวัดลพบุรี ถือว่าเป็นสิ่งที่สมควรและเห็นด้วยที่ทางฝ่ายบริหารได้นำเข้าสู่สภา ในการพิจารณาในครั้งนี้นะครับ ขอขอบคุณครับ

ที่ประชุม - รับทราบ

ประธานสภาฯ - มีสมาชิกท่านใดจะอภิปรายเพิ่มเติมหรือไม่ครับ

ที่ประชุม - ไม่มี

ประธานสภาฯ - ถ้าอย่างนั้นจะเป็นการขอความเห็น ผมขอให้เลขาฯ ตรวจสอบองค์ประชุมก่อน นะครับ

เลขนุการ - การประชุมสภาฯ ครั้งนี้มีสมาชิกเข้าร่วมจำนวน 11 คนรวมท่านประธานสภาฯ

7ประธานสภาฯ - สมาชิกท่านใดเห็นชอบให้เพิ่มเติมแผนพัฒนาท้องถิ่น พ.ศ. 2566-2570 ครั้งที่ 2/2567 ตามที่ท่านนายกองค์การบริหารส่วนตำบลโพธิ์เก้าต้นเสนอ ได้โปรดยกมือครับ

ที่ประชุม - ที่ประชุมเห็นชอบจำนวน 11 คน เป็นเอกฉันท์เนื่องจากประธานสภาฯ เห็นชอบด้วย

ประธานสภาฯ - ก็ถือว่ามีมติเห็นชอบให้เพิ่มเติมแผนพัฒนาท้องถิ่น พ.ศ. 2566-2570 ครั้งที่ 2/2567ตามรายละเอียดข้างต้นนะครับ โดยผมขอใช้สิทธิ์ออกเสียงด้วย

ที่ประชุม - รับทราบ และนายกองค์การบริหารส่วนองค์การบริหารส่วนตำบลโพธิ์เก้าต้น ได้ลงนามประกาศใช้แผนพัฒนาท้องถิ่นก่อนที่จะประชุมในระเบียบวาระต่อไป

 **๔.๒ เรื่องการพิจารณาให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา 6 รอบ 28 กรกฎาคม 2567**

ประธานสภาฯ - สำหรับระเบียบวาระนี้เป็นเรื่องการพิจารณาให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา 6 รอบ 28 กรกฎาคม 2567 ผมขอเชิญฝ่ายบริหารได้ชี้แจงต่อที่ประชุมสภา ขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องการพิจารณาให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา 6 รอบ 28 กรกฎาคม 2567 ดิฉันขอมอบหมายให้ ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ระเบียบวาระนี้เป็นเรื่องให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา 6 รอบ 28 กรกฎาคม 2567 ในวาระที่ 4.1 เป็นการเพิ่มเติมแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง ส่วนท้องถิ่น เมื่อเพิ่มเติมแผนพัฒนาท้องถิ่นแล้ว นายกก็ลงนามประกาศใช้แผนพัฒนาท้องถิ่นเรียบร้อยแล้ว ส่วนระเบียบวาระนี้ในการที่จะทำโครงการก่อสร้างซุ้มประตูเฉลิมพระเกียรติจะต้องมีเงินงบประมาณแล้ว ซึ่งงบประมาณรายจ่ายเราได้ประกาศใช้ไปแล้วในข้อบัญญัติงบประมาณรายจ่ายปี 2567 ตอนนี้อยู่ในช่วงกลางปี ท่านนายกได้เสนอการทำโครงการนี้โดยการใช้งบประมาณเงินสะสมขององค์การบริหารส่วนตำบลโพธิ์เก้าต้น ซึ่งกรมส่งเสริมการปกครองส่วนท้องถิ่นหรือกระทรวงมหาดไทยได้มีหนังสือแจ้งเป็นขั้นตอนให้ก่อน และโครงการนี้มีเป็นมาอย่างไรและวิธีการที่จะใช้งบประมาณเป็นอำนาจของใครที่จะพิจารณา หนังสือ จากกรมส่งเสริมการปกครองส่วนท้องถิ่น ด่วนที่สุด ที่มท 0816.6/ว993 ลงวันที่ 5 มีนาคม 2567 เรื่องการจัดทำซุ้มประตูเฉลิมพระเกียรติเนื่องในโอกาสพระราชพิธีมหามงคลพระชนมพรรษา 6 รอบ 28 กรกฎาคม 2567 ด้วยกระทรวงมหาดไทยแจ้งว่า ในปีพุทธศักราช 2567 เป็นปีมหามงคลเฉลิมพระชนมพรรษาพระบาทสมเด็จพระเจ้าอยู่หัว เนื่อง ในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 กระทรวงมหาดไทยโดยกรมโยธาธิการและผังเมืองได้ดำเนินการออกแบบซุ้มประตูเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยประดิษฐานตราสัญลักษณ์งานเฉลิมพระเกียรติพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ดังที่สำนักปลัดสำนักนายกรัฐมนตรีได้กำหนดไว้บริเวณซุ้มประตูเฉลิมพระเกียรติทุกจังหวัด และขอให้จังหวัดจัดทำซุ้มประตูเฉลิมพระเกียรตินั้น เขาขอให้จังหวัดทำแต่จังหวัดไม่มีงบประมาณ เขาจึงมอบหมายว่าแต่ละจังหวัดจะต้องมีซุ้มประตูเฉลิมพระเกียรติ จังหวัดจึงมอบหมายให้ท้องถิ่นที่มีความพร้อมในเรื่องของงบประมาณจัดทำซุ้มประตูเฉลิมพระเกียรติ เพื่อเป็นของจังหวัดนำเสนอไปที่ส่วนกลาง ซึ่งจังหวัดลพบุรีได้มอบหมายให้องค์การบริหารส่วนตำบลโพธิ์เก้าต้นดำเนินการ โดยมีกรรมการระดับจังหวัดพิจารณาแล้ว ซึ่งตามอำนาจที่เราสามารถทำได้เขาจึงมอบหมายให้องค์กรปกครองส่วนท้องถิ่นสนับสนุนการจัดทำซุ้มเฉลิมพระเกียรติ ก็คือการทำซุ้มให้ใช้แบบ ของโยธาธิการและผังเมืองจังหวัดให้เป็นภาค มีภาคกลาง ภาคใต้ เขาออกแบบประมาณการราคามาให้แล้วและได้แจกให้ทุกท่านแล้ว และมีโครงการที่จะขอจ่ายขาดเงินสะสมแต่ต้องทำให้เหมาะสมกับพื้นที่ คุ้มค่า มีความสวยงาม สุดท้ายคือ สมพระเกียรตินะครับ และการที่จะดำเนินการนั้นจะต้องมีพื้นที่ที่จะทำ และมีการขออนุญาตใช้พื้นที่ด้วย ส่วนการใช้เงินนั้นเขาระบุให้ตั้งเป็นค่าใช้จ่ายใน งบลงทุนค่าที่ดินและสิ่งก่อสร้าง ประเภทค่าก่อสร้างสาธารณูปการ เรื่องโครงการสร้างซุ้มประตูเฉลิมพระเกียรติ เรื่องการใช้งบประมาณเขาระบุว่าถ้าท้องถิ่นมีงบประมาณหมดความจำเป็นแล้วให้โอนงบประมาณมาสร้างได้ ซึ่งเป็นอำนาจของสภา การโอนมาสร้างในค่าที่ดินและสิ่งก่อสร้าง แต่เงินจำนวน 4,621,000 บาทนั้น เราไม่มีงบประมาณเพียงพอที่จะโอนก็ต้องมาดูข้อที่ 3 ว่าถ้าโอนงบประมาณแล้วไม่พอหรือไม่มีก็ให้พิจารณาขออนุมัติสภาจ่ายขาดเงินสะสมเพื่อดำเนินการก่อสร้างหรือสร้างซุ้มประตูเฉลิมพระเกียรติโดยถือปฏิบัติตามกระทรวงมหาดไทยว่าด้วยการ รับเงิน การเบิกจ่ายเงิน การเบิกเงิน การเก็บรักษาเงินและการตรวจสอบเงินของ องค์องค์ปกครองส่วนท้องถิ่น พ.ศ.๒๕66 ข้อที่ 97 เพราะฉะนั้นการใช้จ่ายเงินสะสมตามข้อที่ 97 สามารถทำโครงการนี้ได้ ระเบียบกระทรวงมหาดไทยได้กำหนดไว้ แต่วิธีงบประมาณกำหนดว่าการจะจ่ายขาดเงินสะสมนั้นให้เป็นอำนาจของ สภาท้องถิ่นในค่าที่ดินและสิ่งก่อสร้าง ซึ่งซุ้มเฉลิมพระเกียรติอยู่ในค่าที่ดิน และสิ่งก่อสร้าง ก็เป็นอำนาจของสภาที่จะอนุมัติให้จ่ายขาดเงินสะสมได้ จ่ายมาทำ ซุ้มประตูเฉลิมพระเกียรติได้เพราะมีหนังสือรองรับแล้วระเบียบให้รองรับแล้ว แต่เงินที่จะนำมาใช้เป็นอำนาจของสภาที่จะพิจารณาโดยท่านนายกได้เสนอญัตตินี้เข้ามาเพื่อให้สภาพิจารณาจ่ายขาดเงินสะสม ซึ่งการจ่ายขาดเงินสะสมได้ตรวจสอบแล้วมีเงินเพียงพอ ระเบียบเขาให้กันเงินไว้ 3 เดือน เป็นค่าเงินเดือน ค่าตอบแทน ค่าใช้จ่าย ค่าสาธารณูปโภค และอีก 15 เปอร์เซ็นต์ของเงินที่จะเกิดสาธารณภัยขึ้นซึ่งเราก็กันเงินไว้ประมาณ 19,000,000 บาท เรากันเงินไว้แล้วถ้าหากเกิดเหตุขึ้นเราก็มีเงินที่จะใช้จ่ายบริหารจัดการได้ แต่โครงการนี้ตามแบบของโยธาธิการจังหวัด เราใช้แบบของโยธาธิการและผังเมือง ประมาณ 4,500,000 กว่าบาท และบวกกับการ์ดเลนที่ต้องทำระหว่างเสาประตูซุ้มตามแบบของทางหลวงชนบทอีกรวมเป็นเงิน 4,621,000 บาท แบบที่จะทำเป็นแบบตอกเสาเข็ม พื้นที่ที่จะทำอยู่ทางหลวงชนบทเส้นข้างหน้าองค์การบริหารส่วนตำบลโพธิ์เก้าต้นกิโลเมตรที่ 12+320 ก่อนถึงที่นี้ลพบุรี ผมและผู้อำนวยการกองช่างได้ออกไปสำรวจไว้ แต่ตอนนี้เราได้ขออนุญาตทางหลวงชนบทลพบุรีไป ก็รอเขาอนุมัติ แต่วันนี้เราอยู่ในระหว่างการเตรียมการงบประมาณ ส่วนพื้นที่ก็ต้องรอ แต่หนังสือเขาเร่งให้แล้วเสร็จภายในเดือนพฤษภาคม เพราะฉะนั้นถ้าเราไม่เตรียมความพร้อมไว้ก็จะทำไม่ทัน จังหวัด ได้มอบหมายให้องค์การบริหารส่วนตำบลโพธิ์เก้าต้นอยู่ในบัญชีว่าจะต้องทำซุ้มประตูดังกล่าว ท่านนายกจึงได้เสนอญัตติเข้ามาเพื่อให้สภาได้พิจารณา รายละเอียด ก็ประมาณนี้ในการใช้เงินส่วนพื้นที่ก็รอทางหลวงชนบทลพบุรีตอบกลับมา แต่ถ้า ทางหลวงชนบทเขาไม่อนุญาตก็คงจะไม่สามารถดำเนินการได้คงพับไป ก็นำเรียนให้ ที่ประชุมได้รับทราบนะครับ ขออนุญาตท่านประธานได้ดำเนินการต่อที่จะให้สมาชิกสภาได้อภิปราย เชิญท่านประธานครับ

ประธานสภาฯ - มีสมาชิกท่านใดจะอภิปรายเพิ่มเติมหรือไม่ครับ

ที่ประชุม - ไม่มี

ประธานสภาฯ ถ้าอย่างนั้นจะเป็นการขอความเห็นสมาชิกท่านใดเห็นชอบให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องมนโอกาสพระราชพิธีมหามงคล พระชนมพรรษา ๖ รอบ ๒๖ กรกฎาคม ๒๕๖๗ จำนวน 4,621,000 บาท ตามที่ท่านนายกองค์การบริหารส่วนตำบลโพธิ์เก้าต้นเสนอ ได้โปรดยกมือครับ

ที่ประชุม - ที่ประชุมเห็นชอบจำนวน ๑๑ คนเป็นเอกฉันท์เนื่องจากประธานสภาฯ เห็นชอบด้วย

ประธานสภาฯ - ก็ถือว่ามีมติเห็นชอบให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องมนโอกาสพระราชพิธีมหามงคลพระชนมพรรษา ๖ รอบ ๒๖ กรกฎาคม ๒๕๖๗ โดยผมขอใช้สิทธิ์ออกเสียงด้วย

ที่ประชุม - รับทราบ

**ระเบียบวาระที่ ๕ เรื่องอื่นๆ**

ประธานสภาฯ - สำหรับระเบียบวาระอื่น ๆ นี้ มีสมาชิกท่านใด มีเรื่องที่จะเสนอปรึกษา หารือ ในที่ประชุมสภาฯ ครั้งนี้ผ่านไปยังคณะผู้บริหาร องค์การบริหารส่วนตำบลโพธิ์เก้าต้น ว่าหมู่บ้านที่ท่านรับผิดชอบนั้นมีปัญหาอะไรที่อยากจะเสนอในที่ประชุมสภาฯ แห่งนี้ ขอเรียนเชิญครับ

ประธานสภาฯ - มีท่านใดจะเสนอเรื่องอื่นอีกหรือไม่ครับ

ว่าที่ร.ต.สมชาย ม่วงลอง - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมว่าที่ร.ต.สมชาย ม่วงลอง สมาชิกสภาองค์การบริหารส่วนตำบล โพธิ์เก้าต้น หมู่ที่ 9 ในระเบียบวาระที่ 5 เรื่องอื่นๆ ผมมีเรื่องที่จะเสนอในโอกาสที่เราเปิดประชุมวิสามัญเพื่อเป็นประโยชน์แก่พี่น้องประชาชนชาวตำบลโพธิ์เก้าต้นนะครับ จากที่เรามีการพิจารณาในระเบียบวาระที่ ๔ เรื่องเพื่อพิจารณาจ่ายขาดเงินสะสม ซึ่งเราก็จ่ายขาดเงินสะสมจำวน ๔,621,๐๐๐ บาท ถือว่าเป็นวาระมงคล ที่พวกเราพสกนิกรได้ทำในสิ่งที่เป็นประโยชน์ แต่ส่วนหนึ่งที่ได้พูดในประเด็นเมื่อสักครู่ว่าเสียดายในเรื่องงบประมาณนั้นก็คือมองอีกส่วนหนึ่งก็คือว่าการใช้เงินสะสมหรือเงินสำรองจริงๆแล้วเป็นเหตุที่ถ้าเราใช้ในส่วนที่เป็นประโยชน์ให้กับพี่น้องประชาชนในการใช้เงินสำรองจะเป็นเช่นภัยพิบัติ หรือโครงการที่เราอาจจะใช้งบปกติไม่เพียงพอแล้วมันเกิดเป้าหมายกับพี่น้องประชาชนทั้ง ๑๓ หมู่บ้าน ผมว่ามันเป็นสิ่งที่สมควร ผมมองไว้โครงการหนึ่งที่เราได้เคยพูดคุยกันเรื่องโครงการบริหารเรื่องน้ำประปาขององค์การบริหารส่วนตำบลโพธิ์เก้าต้น เรื่องของน้ำ เรื่องของการเกษตรถือว่าเป็นหัวใจสำคัญของประชาชน ส่วนหนึ่งก่อนสงกรานต์ก็เห็นมีทางสภาผู้แทนราษฎร ก็คาดว่าถ้าเราได้ตรงนี้ก็เป็นประโยชน์แต่ถ้าเราไม่ได้ก็อยากจะฝากท่านนายกคณะผู้บริหาร ท่านปลัด เมื่อเราได้จ่ายขาดเงินสะสมไปแล้วถ้าเกิดไม่ได้ก็อยากให้พวกเราได้พิจารณาในสภาว่าเราลองมองดูก่อนที่เราจะหมดอายุสภา ทำโครงการที่เป็นประโยชน์ไปถึงหมู่ที่ ๑๒ หมู่ที่ ๗ ประปาผิวดินก็มีปัญหา หมู่ที่ ๕ หมู่ที่ ๖ ฯลฯ ที่ประปาของชาวบ้านที่ยังไม่พร้อมผมว่าเรื่องน้ำก็เป็นปัจจัยสำคัญ เราอาจจะต้องมองว่าอีก ๕ ปี ๑๐ ปี ๑๕ ปี ๒๐ ปี มันมีความเจริญอยู่ตลอดทุกวัน มีหมู่บ้านที่เกิดขึ้นมีการขยายตัวเมืองตลอดแต่ว่าในขณะเดียวกันที่เราทำประปาอยู่ สมมุติเรารองรับไว้เมื่อ ๕ ปีที่แล้วประมาณ ๓๐๐ หลังคาเรือนแต่ในขณะนี้มันเกิดไปมากฉะนั้นในสิ่งที่มันเกินไปมากแล้วเราไม่ได้มองถึงอนาคตการขยายของตัวเมืองมันก็จะทำให้เกิดปัญหาในขบวนการผลิต ฉะนั้นถ้ามองรองรับอันนี้ก็จะเป็นประโยชน์และประชาชนได้ประโยชน์จริงๆ ก็อยากฝากแนวคิดนี้ไว้ครับว่าถ้ามีโอกาสก็อยากให้เรากลับมามองเรื่องระบบน้ำประปา ท่านวีระเองก็พูดเรื่องนี้มาพอสมควร หลายๆท่านก็มองว่าเป็นประโยชน์เดียวกันก็ฝากไว้ครับ

 ในเรื่องที่ ๒ ผมเองก็อยากจะพูดต่อเนื่องจากเมื่อสักครู่เรื่องประปา ปัญหาตรงนี้ผมเองก็บกพร่องในหน้าที่ต้องพูดว่าอย่างนี้พอดีเจอกับชาวบ้านในหมู่บ้านตัวเองแล้วเขาพูดถึงเรื่องที่เขาเดือดร้อนมากเรื่องประปา ผมก็ใจหายเพราะคิดว่าเขามีน้ำประปาใช้แล้ว แต่จริงๆไม่มี ก็ที่หมู่บ้านแถวคลองรางจิกที่หมู่ที่ ๙ เส้นออกหนองหม้อแกงซึ่ง มีบ้านอยู่ประมาณ ๑๐ หลังคาเรือน เนื่องจากว่าเขาใช้น้ำธรรมชาติคือใช้น้ำบ่อ น้ำคลองที่ลงไปจากคลองชลประทาน เมื่อก่อนก็ใช้ได้แต่ปัญหาตอนนี้คือเจอทั้ง ยาฆ่าหอย ฯลฯ ตอนนี้เป็นโรคผิวหนังกันบางส่วน และก็มีปัญหาเรื่องของน้ำที่ ใช้ไม่ได้และก็จะมาเจอปัญหาที่ที่จะปิดน้ำคลองชลประทานอีก ดังนั้นน้ำธรรมชาติ ก็จะไม่มีใช้ ผมก็บอกเขาไปว่าจะนำปัญหามาเรียนปรึกษาท่านนายก ฝ่ายบริหาร ให้รับทราบ วันนั้นผมได้คุยกับผู้อำนวยการกองช่างไปครั้งหนึ่งแล้ว่าถ้าเราพอ มีงบประมาณเหลือจ่ายก็อยากจะฝากว่าช่วยในส่วนนี้ ผมคิดว่าน่าจะใช้งบประมาณ ไม่เกิน ๓๐,๐๐๐ บาท ถ้าเราขยายเมนประปาออกไปและให้มีระบบน้ำช่วยชาวบ้าน ผมว่าน่าจะแก้ปัญหาได้ ฝากท่านปลัดช่วยดูในเรื่องของงบประมาณที่พอมีเหลือจ่ายเพราะว่าเรื่องน้ำเป็นเรื่องสำคัญ เมนประปาผ่านเรามีแต่ว่าต้องขยายออกไปอีกประมาณ ๓๐๐ เมตร เดินท่อขนาด ๒ นิ้วไป ก็พร้อมที่จะตั้งมาตรน้ำได้ ชาวบ้าน ก็พร้อม ผมก็ฝากท่านนายก ท่านปลัดให้ช่วยดูตรงนี้ด้วยครับ และผมก็เลยคุยกับเขาว่าถ้าแล้งนี้เขาไม่มีน้ำใช้ เขามีโอ่งใหญ่ๆ ผมอาจจะรบกวนท่านนายก ท่านปลัด ขอรถน้ำให้วิ่งไปส่งเติมน้ำให้กับพวกเขาในช่วงที่เขาไม่มีน้ำใช้ อย่างไรผมก็จะประสานเข้ามาในเบื้องต้นก่อน ก็แจ้งให้ฝ่ายบริหารได้รับทราบครับ

 สำหรับเรื่องที่ ๓ ตอนนี้เราพูดกันถึงภัยแล้ง เราก็มีแผนรองรับต่างๆอย่างที่ ท่านนายก ท่านปลัด ท่านประธานสภา เพราะเราเห็นว่าหลายๆหน่วยงาน ให้ความสำคัญกับเรื่องภัยแล้ง มีการประชุมกันในเรื่องขอการปิดน้ำในคลอง ๑ ขวา ๒๑ ขวา ที่จะต้องทำในเรื่องของการดาดคลอง เมื่อวานผมก็เจอกับท่านนายกธานี ท่านก็คุยกับผมว่าไปคุยกันที่โครงการส่งน้ำโคกกะเทียมว่าจะขอขยายไปวันที่ ๑ สิงหาคม ๒๕๖๗ เห็นว่าจะมีการประชุมกันอีกครั้งในวันที่่ ๑ พฤษภาคม ๒๕๖๗ ก็รอฟังผลว่าจะเป็นอย่างไร แต่ในส่วนหนึ่งในวันนั้นท่านนายอำเภอเมืองลพบุรีมา ผมก็ได้คุยกับท่านว่าถ้าอยากให้ท้องถิ่นเราช่วย ท่านนายอำเภอต้องมีการประกาศ ภัยแล้ง และวันนั้นก็มีท่านนายกหลายตำบล ถ้าเราจะบริหารภาพรวมเราอาจจะต้องใช้งบกลางหรืองบที่ใช้ได้นำมารวมกัน สมมุติอบต โพธิ์เก้าต้น ๕๐,๐๐๐ บาท อบต.โพธิ์ตรุ ๕๐,๐๐๐ บาท อบต.งิ้วราย ๕๐,๐๐๐ บาท อบต.ตะลุง ๕๐,๐๐๐ บาท ผมว่าน่าจะทำได้ วันนั้นท่านนายอำเภอเมืองลพบุรีท่านก็รับปัญหานี้ไป ท่านก็บอกว่ามีอะไรก็ให้เข้าไปหาท่าน ท่านจะช่วยติดขัดเรื่องอะไร ผมคิดว่าท่านน่าจะช่วยแก้ปัญหาจุดนี้ได้ก็ฝากท่านนายก ท่านปลัดไว้นะครับ ในส่วนที่ผมพูดประเด็นสุดท้ายคือเรื่องของถนนการเกษตรเพราะว่าตอนนี้ภัยแล้งเราพูดไปเยอะแล้วและฝนก็กำลังจะตก ผมมองว่าหลายเรื่องตอนนี้เรื่องถนนการเกษตรเราอาจจะต้องมองถึงเรื่องการซ่อมแซมถนนสายการเกษตร พี่สมปองก็เคยอภิปรายในที่ประชุมหลายส่วน หมู่ที่ ๓ หมู่ที่ ๔ ถนนสายการเกษตรส่วนใหญ่อยู่ฝั่งโน่น อาจจะต้องมองในเรื่องของการซ่อมแซมในช่วงก่อนที่ฝนตกเพราะไม่อย่างนั้นจะไม่ทันการพอฝนตกจะไปซ่อมก็ติดขัดต้องรอให้ฝนหยุดก่อน เป็นปัญหาที่วัฏจักรไม่ทันท่วงทีกับความลำบากของชาวบ้านก็ฝากด้วย ลองช่วยดูด้วยนะครับในช่วง ๑-๒ เดือนนี้ก่อนที่ฝนจะตกเราจะได้ช่วยแก้ปัญหาได้ตรงตามวัตถุประสงค์ของชาวบ้าน ก็ฝากฝ่ายบริหาร ท่านนายก ท่านรองนายก ท่านปลัด ผู้อำนวยการกองช่าง ลองมองในภาพรวมประเด็นนี้ จะได้ช่วยกันแก้ปัญหาให้กับประชาชน ผมก็ขอบคุณมา ณ โอกาสนี้ครับ

ประธานสภาฯ - มีท่านใดจะเสนอเรื่องอื่นอีกหรือไม่ครับ

นายอำนาจ โพธิ์อ่อน - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมนายอำนาจ โพธิ์อ่อน สมาชิกสภาองค์การบริหารส่วนตำบล โพธิ์เก้าต้น หมู่ที่ 4 ผมฝากเรื่องขอไฟส่องทางให้กับเจ้าหน้าที่และพนักงานที่ ไปปฏิบัติหน้าที่ดับเพลิงเพราะบางพื้นที่ต้องลุยป่าเข้าไปในการที่จะไปดับ เพื่อความปลอดภัยของพนักงานที่ไปปฏิบัติหน้าที่ครับ ขอบคุณครับ

ที่ประชุม - รับทราบ

ประธานสภาฯ - มีท่านใดจะเสนอเรื่องอื่นอีกหรือไม่ครับ

นายสุวรรณ ลิ้มไพบูลย์ - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมนายสุวรรณ ลิ้มไพบูลย์ รองนายกองค์การบริหารส่วนตำบล โพธิ์เก้าต้น ขออนุญาตตอบท่านอำนาจ โพธิ์อ่อน สมาชิกสภาหมู่ที่ 4 ฝ่ายป้องกันเป็นความรับผิดชอบของท่านนายก ท่านนายกกำกับดูแลอย่างใกล้ชิด ท่านต้องการอะไรก็สามารถนำเสนอท่านนายกได้เลยครับ ขอบคุณครับ

ที่ประชุม - รับทราบ

ประธานสภาฯ - มีท่านใดจะเสนอเรื่องอื่นอีกหรือไม่ครับ

นายแดนชัย พลับเงิน - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมนายนายแดนชัย พลับเงิน เลขาฯนายกองค์การบริหารส่วนตำบล โพธิ์เก้าต้น เรื่องของการบรรเทาสาธารณภัย ถามว่าที่อยากได้ไฟฟ้าส่องสว่างนั้น อยากได้แบบใด รถไฟฟ้าส่องสว่าง หรือไฟฉายบุคคคล ไฟฉายแรงสูง ส่วนพนักงานหัวฉีดควบคุมเครื่องที่จะปล่อยแรงดันน้ำ บางครั้งเราจะต้องแนะนำเขาว่าไม่ต้องวิ่งเข้าไปให้ใช้วิธีเดินเข้าไปในการระงับเพลิง และผมขอเพิ่มเติมคือผมอยากได้รองเท้าและหมวกชุดป้องกันเพลิง และชุดออกซิเจนครับ ขอบคุณครับ

ประชุม - รับทราบ

ประธานสภาฯ - มีท่านใดจะเสนอเรื่องอื่นอีกหรือไม่ครับ

 - ผมขออนุญาตตรงนี้นะครับ ผมขอเสนอเรื่องส่วนรวมทั้ง 13 หมู่ คือมันมีปัญหาผู้ยากไร้หรือผู้ยากจนที่ป่วยเป็นโรคไต อยากจะเสนอว่าคนที่เป็นโรคไตบางครอบครัวค่อนข้างมีปัญหาเนื่องจากยากจน บางคนต้องไปล้างไตที่โรงพยาบาลอานันทมหิดล อยากฝากฝ่ายบริหาร ท่านนายก ท่านปลัดและข้าราชการที่ดูแลในส่วนนี้ ว่ามีแนวทางใดที่พอจะดูแลช่วยเหลือผู้ป่วยในกลุ่มนี้ได้บ้าง ก็ฝากไว้ด้วยนะครับ และอีกปัญหาหนึ่งของหมู่ที่ 12 คือเรื่องน้ำ ทุกวันนี้หมู่ที่ 12 ใช้น้ำบาดาลก็ใช้มาเป็นเวลานานแล้ว ผลการใช้น้ำก็ไม่ค่อยดีเท่าที่ควร อยากฝากฝ่ายบริหารด้วยว่าให้พิจารณานำเข้าโครงการด้วยครับ ก็ฝากไว้ 2 เรื่องครับขอบคุณครับ

ประชุม - รับทราบ

ประธานสภาฯ - มีท่านใดจะเสนอเรื่องอื่นอีกหรือไม่ครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน ต้องขอขอบคุณสมาชิกสภาทุกท่านที่มีติเห็นชอบให้จ่ายขาดเงินสะสมโครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลพรชนมพรรษา 6 รอบ 28 กรกฎาคม 2567

 - เรื่องน้ำเราได้ทำหนังสือขอไปที่กรมส่งเสริมการปกครองแล้ว 3 จุด ก็รอว่าจะได้รับการอนุมัติหรือไม่ แต่ถ้าไม่ได้รับการอนุมัติก็จะต้องใช้เงินสะสมขององค์การบริหารส่วนตำบลโพธิ์เก้าต้นเพื่อช่วยเหลือพี่น้องประชนชน

 - เรื่องผู้ป่วยโรคไตก็ให้แต่ละหมู่สำรวจมาว่ามีผู้ป่วยที่จะต้องไปฟอกไตจำนวนกี่คน ทางองค์การบริหารส่วนตำบลโพธิ์เก้าต้นยินดีให้ความช่วยเหลือในเรื่องของการ รับ ส่ง ผู้ป่วยที่จะไปฟอกไต ขอให้ประสานมา

ประชุม - รับทราบ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ขออนุญาตเพิ่มเติมนะครับ ก็คือเรื่องประปาเราทำเรื่องอุดหนุนเฉพาะกิจปี 2568 ไป มี 3 โครงการก็มีโอกาสที่จะได้

 - เรื่องวัสดุอุปกรณ์ก็เป็นอำนาจของท่านนายกที่จะจัดหาให้เกี่ยวกับงานป้องกัน

 - เรื่องโรคไต ระเบียบการช่วยเหลือกระทรวงมหาดไทยว่าด้วยการช่วยเหลือประชาชนสามารถทำได้ถ้าเขามายื่นลงทะเบียน และผ่านคณะกรรมการ ซึ่งมีนายกเป็นประธาน มีท้องถิ่นอำเภอ และประกาศว่าเป็นบุคคลยากจนต้องได้รับ ความช่วยเหลือก็ใช้ระเบียบของพัฒนาสังคมฯ ระเบียบของการช่วยเหลือเกี่ยวกับ สาธารณภัย ฯลฯ ก็ได้ถ้ายากไร้ การใช้รถก็จะมีหนังสือสั่งการว่าช่วยได้นะครับ และเรื่องของระเบียบพัฒนาสังคมฯ ช่วยเป็นเงิน หรือนายกจะทำเป็นหนังสือไปประสานพัฒนาสังคมฯ ให้ช่วยเป็นครั้งคราวก็ได้ ในเรื่องของสิ่งของหรือเงิน หรือใช้เงินขององค์การบริหารส่วนตำบลเราก็ได้แต่ต้องผ่านคณะกรรมการ โดยใช้ระเบียบกระทรวงมหาดไทยว่าด้วยการช่วยเหลือประชาชน แต่ต้องมาขึ้นทะเบียน

ประชุม - รับทราบ

ประธานสภาฯ - มีท่านใดจะเสนอเรื่องอื่นอีกหรือไม่ครับ

ที่ประชุม - ไม่มี

ประธานสภาฯ - ถ้าไม่มี ผมขอขอบคุณทุกท่านที่ได้ให้ความสำคัญในการประชุมสภาองค์การบริหาร ส่วนตำบลโพธิ์เก้าต้น และต้องขอบคุณที่ท่านได้สละเวลามาร่วมประชุมในวันนี้ ในโอกาสนี้ก็ขอปิดการประชุมสภาฯ สมัยวิสามัญ สมัยที่ 2 ครั้งที่ ๑ ขอขอบคุณครับ

เลิกประชุม 12.30 น.

(ลงชื่อ) ว่าที่ร้อยตรี ผู้จดบันทึกการประชุม

คณะกรรมการตรวจรายงานการประชุมได้ตรวจแล้วถูกต้อง

ลงชื่อ........................................ประธานกรรมการตรวจรายงานการประชุม

 (นางนพพร สุดสาระ)

ลงชื่อ.........................................กรรมการตรวจรายงานการประชุม

 (นางปิยะธิดา อุทัยชัย)

ลงชื่อ ....................................กรรมการตรวจรายงานการประชุม

 (นายปรพล ป้อมนาค)

 (นิสิต ปัญญา)

 เลขานุการสภาองค์การบริหารส่วนตำบลโพธิ์เก้าต้น

(ลงชื่อ)

 (นายวีระ ขุนเงิน)

 ประธานสภาองค์การบริหารส่วนตำบลโพธิ์เก้าต้น